Proći ću ovuda kroz šipražje.
32, 42, 3202.
Zbog opasnosti po život
ja ću pucati u čimpanzu.
U redu, prijam.
-Vidiš je? -Vidim.
-Jesi ga? -Pomakao se.
LUDI ZA ČIMPANZAMA
NAŠ NAJPOPULARNIJI MODEL
OZARČKO JEZERO MISSOURI
VATROMET
DOBRO DOŠLI U GORJE OZARK
BOG BLAGOSLOVIO AMERIKU
Želiš se igrati? Želiš se igrati?
Dobro. Mama kaže može. Mama kaže da može.
Varalico!
Sad varaš.
Itekako!
ZAMJENSKI REDATELJ
Neko vrijeme pratimo ovu temu.
Tonka je navodno pokojan.
Da.
Kako to objašnjavate?
Daj mi.
Već sam rekla da Tonka nikad neće otići u utočište za životinje.
Odlučila sam ići protiv presude.
Zdravstveno stanje mu ne dopušta
14-satno putovanje na Floridu pod sedativima.
To bi ga ubilo.
Sve ovo ovdje, to nije salo.
To je tekućina.
To je kongestivno zatajenje srca.
To je neupitno.
Ja želim da on poživi najdulje moguće
i da živi s ljudima koji svakodnevno s njim komuniciraju
i koji se s njim druže.
Mi smo stalno tu dolje.
A ima i iPad.
Ne pravi iPad. Onaj za djecu.
Ali ima internet.
On ima vlastiti račun e-pošte.
Iako, nadam se da neće slati poruke. No ako što pošalje...
Kako je, tako je.
Evo, vidi.
Obrisat će svoj prozor jer ga je zaprljao.
Ovdje dolje. To si zaprljao. Očisti to.
Sad smo još pogoršali. Ili ne.
Ovdje. Dolje.
Dobro obavljeno! Bravo!
-To je Tonka. -Jest.
O, moj Bože!
REDATELJ
Ne znam što bih rekao. Suludo!
Dio mene kaže da je ovo najluđa priča svih vremena.
A dio mene se pita što da učinimo.
O, moj Bože!
Nazvat ću Dwaynea.
Stvari postaju čudne.
Da.
Sad imamo obrat: otmicu.
Zanima me kako ćemo pristupiti tome.
Hoću reći...
Pa... Nisam siguran.
Pitanje je... Je li Tonka dobro?
Ne čini mi se da je na ikakav način zlostavljan.
Znam da je u podrumu, ali...
S obzirom na sve okolnosti, zbrinut je.
Mislim da ćemo morati ići
tjedan po tjedan. Dobro?
U redu. Javljat ću ti.
U redu, Dwayne.
Čujemo se. Bok!
Ako je raskrinkamo, gotovo je.
Tad nas više neće odvesti nikome drugom.
A stalno mislim da možda ima i drugih
koje ona poznaje.
Znam da poznaje druge ljude koji drže čimpanze.
Je li to ispravan put?
Ne znam je li to ispravan put.
Znaš?
Ja to ne znam.
Ne znam.
Vratimo se na to ljeto.
PETA je uzela ostale čimpanze.
Gdje je tad bio Tonka?
Tonka je bio sa mnom u bijegu.
Doslovno smo bježali.
ZAKLADA ZA PRIMATE MISSOURIJA
Prije PETA-ine zapljene Tonka je imao moždani.
On ne smije van jer je bolestan.
Činilo mi se da mi je Bog dao tu priliku
i ja sam je iskoristila.
Skovali smo plan: Jednostavno ćemo reći da je mrtav.
Našla sam ga mrtvoga!
Bio je u svom kavezu. Nepomičan.
Znali smo da su Tonki dani odbrojeni.
Nemam razloga lažirati njegovu smrt.
Imam njegove ostatke.
Ako me tko želi staviti na detektor laži...
Kad su čuli da je mrtav...
Drago mi je da je mrtav.
Bio je mrtav!
Tako sam tužna! Ne mogu ja ovo!
Noć prije nego što je PETA došla po čimpanze,
nakon što je filmska ekipa otišla,
Jerry i ja smo počeli pripremati Tonkino uspavljivanje.
Tek smo u tri ujutro uspjeli.
Zatim smo otišli u Holiday Inn,
koji je na 4 km od imanja.
Ali nismo ga mogli ostaviti u prikolici.
Stavili smo ga u kupaonicu.
Nismo htjeli uništiti hotel.
PROJEKT ČIMPANZE
Čekala sam dok nisam čula da je PETA došla na imanje.
Onda smo se odvezli ravno do Cya.
DWAYNE: Tko je Cy?
Dobro si, Booney, vodimo te k Cyu.
Promijenit ću ti pelene, dati ti bočicu.
Zna li on da dolazimo k njemu?
O, da.
Poslala sam mu poruku da smo na putu.
Cy drži čimpanze. Ali dotad se nismo vidjeli.
Upoznala sam ga kad sam mu dovela Tonku.
Najbolje mi je rješenje bilo odabrati nekoga
tko drži čimpanze, pa da mogu Tonku prošvercati.
Cy je bio savršena osoba
jer je imao mušku čimpanzu Rickyja.
Ricky je umro od zatajenja jetre.
Tako nitko ne bi mogao znati da je to Tonka.
Tri Chicken McNugget Happy Meala.
I dodatne krumpiriće.
Možemo uz to dobiti čokoladno mlijeko?
Pozdrav, ovdje Cy iz Centra za divlje zvijeri Union Ridgea.
Svi se negdje majmuniramo,
pa nam ostavite poruku i netko će vam se javiti.
Kad je smišljala kamo da odvede Tonku,
Connie Casey joj je predložila Cya.
Cyevo imanje nije otvoreno za javnost.
On drži privatnu zbirku.
Ima nešto tigrova i drugih životinja,
a ima i čimpanze.
Kako to financira?
Odakle mu novac?
Ne znam točno.
Čujem svoje cure. One me čuju. Čujete li ih?
Cure me čuju ovdje.
One me poznaju. One me poznaju.
UPOZORENJE Čimpanze
Bok, cure!
Evo, curice. Ti si mi najdraža. Daj pusu.
Ti si sretna cura?
Svi izgledaju dobro, Cy.
-Što? -Izgledaju super.
Meni je ovo bila prilika da učinim nešto za nekoga,
onako kako bih želio da netko meni pomogne u toj situaciji.
Što ima, curice?
Dobro, dobro, u redu je.
Nisam poznavao Toniu,
ali sam vidio kako su neki moji prijatelji iz Ohia
izgubili svoje životinje jer nisu bili voljni
prilagoditi se novim pravilima.
Tonka je ovdje bio minimalno šest mjeseci.
Tonia je redovito dolazila. Katkad i samo provesti večer.
Zdravo, curice!
PETA nije znala da se Cy i ja poznajemo.
Savršen plan!
Bili smo oprezni u dolascima.
Uvijek smo prevozili na razna druga mjesta,
pa bi nas morali pratiti
tisuće kilometara.
Želiš medaljone?
Izvoli.
Evo ti i umak.
Zdravo, curice.
Prestani s time.
Prestani.
Centar za divlje životinje Union Ridge pruža utočište životinjama
koje su iz raznih razloga iseljene.
Razmatram proširenje utočišta
na velike majmune.
To je idući projekt za vanjske terene.
Htio bih da nalikuje kavezu za hrčke.
Pa i u ovim drečavim bojama.
No zapravo će izgledati ovako.
Bit će ovog oblika.
Ovo ovdje je stražnji dio zgrade.
I tu su dvije kupole.
A kad se domognemo nekog kreativnog izvora financiranja,
uspjet ćemo udomiti do 24 čimpanze.
To je fenomenalno.
Nastojao sam zadobiti Tonijino povjerenje.
Donosio sam neke odluke
koje su pokvarile predodžbu o meni
u glavama mnogih.
Guglanjem "Cy Vierstra" otkrit ćete
da sam bio gradski poreznik.
Postao sam ovisan o kupnji svakojakih stvari na aukcijama.
SNJEŽNE SOVE
Kad sam potrošio svoj novac, počeo sam trošiti gradski.
Uvijek sam ga namjeravao vratiti,
no sve mi je zaista izmaklo kontroli.
Ako on ne uplati tih 340.000 dolara,
izgledan mu je 9-godišnji zatvor.
Dakle, spremaju mu najgoru kaznu.
Pokažeš mi jedan?
Ma, u redu je. Da ti vidim nokte.
Već ste imali problema sa zakonom.
I onda ste pomogli Toniji ići protiv presude.
Ne zabrinjava vas to?
Ne.
Nisam se uopće bojao.
Bio sam spreman suprotstaviti se bilo kome.
Kad sam objavila da je Tonka preminuo,
PETA-in odvjetnik Jared Goodman
kontaktirao me tražeći dokaz.
Rekla sam: "Dobro! Kremirala sam ga!"
Izgleda kao zemlja, ali vrlo sitna.
Znali smo da nema stvarnih osnova
da vjerujemo da je Tonka zaista umro.
Iskreno, s obzirom na njezine dotadašnje laži tijekom parnice,
bilo je čudo što je očekivala da joj itko povjeruje.
I tako su rekli: "Treba nam njegov prah."
Pa sam se zapitala gdje ću nabaviti taj prah.
Bilo mi je jako važno
pomoći Toniji da zaštiti svoj odnos s Tonkom.
Pa sam rekao: "Imam ja ondje Rickyja."
Ima li bolje svrhe za njega?
Pridonijet će višem cilju.
I tako smo ga iskopali.
A bio je poprilično... 80 % je bio razgrađen.
A pazite, već sam mu bio uklonio glavu.
Želio sam mu sačuvati lubanju.
Kad je naša kuća na jezeru bila spremna,
otišli smo po Tonku i po Rickyja.
Znači, u kamionetu smo imali to truplo čimpanze
i bjegunca i vozili smo iz Ohia u Missouri.
Da nas je netko zbog nečeg zaustavio,
pomislili bi da su to ljudski ostaci jer smo jako bliski rođaci.
Ali bez glave!
U stilu Jeffreyja Dahmera.
Baš si smiješan!
Ova je kuća bila savršena.
Gore je, dalje od ceste.
U ruralnom je području. Nitko vas ne gnjavi.
Diram ti guzu!
A on je vrlo tih.
Iako su tu konstantno bili ljudi,
nisu imali pojma da je unutra čimpanza.
Ljudi bi tu i prenoćili, a nisu znali da je tu čimpanza.
Čak je i od mene to skrivala.
Prvo vrijeme dok sam bio ovdje nije dala da idem u podrum.
Nisam shvaćao zašto.
Jednog sam dana sišao.
Ugledao sam ga i šokirao se.
Vrlo stresno.
Moraš paziti što govoriš u komunikaciji s ljudima.
Jer on je u svakom smislu bjegunac.
Moraš hodati po jajima.
Iako stopostotno vrijedi pomoći tom dečku,
plaši me to.
Bojim se samo da bi mogla,
znate, previše se ufurati u ovo i zaboraviti misliti na sebe.
Jer takva je cijeli život.
Mislim da Bog ima plan za svakoga.
Mislim da je za mene imao plan da skrbim za druge.
Bog nam je dao brak za dobrobit ljudskog društva
i za rođenje i skrb oko djece.
Udala sam se mlada.
Moj je muž bio dosta stariji od mene.
Smatrao je da žene ne trebaju raditi,
no ja sam oduvijek imala potrebu nešto raditi.
Pa mi je dopustio da budem udomiteljica.
Bilo mi je 19 godina
kad sam postala najmlađa udomiteljica u državi Missouri.
Imala sam otprilike 75 udomljene djece.
Neka od njih su imala zdravstvenih problema.
Kad se počneš družiti s djecom s posebnim potrebama,
shvatiš da su slična napuštenoj djeci.
Toj sam djeci najviše htjela pomoći.
I tako sam dobila svoju kćer kad joj je bilo šest tjedana.
Imala je fetalni alkoholni sindrom
i trebala je puno, puno njege.
Uspjela sam je službeno posvojiti kad su joj bile dvije godine.
Sudac me pitao: "Jeste li sigurni da to želite
s obzirom na to da vjerojatno nikad nećete biti produktivni?"
Rekoh: "Kod mene je otkad se rodila.
Zašto bih sad to mijenjala?"
Zatim sam zatrudnjela i rodila sina.
To mi je jedini biološki sin.
To dvoje djece bilo mi je godinama najvažnije u životu.
Zatim su počeli živjeti svoj život
i otišli su.
I tako sam ostala sama.
Sjećam se kad je došla po mene u školu.
Vidio sam da otraga ima pelene za nedonoščad.
Pitao sam je: "Hoću li dobiti brata ili sestru?"
A ona je rekla: "Da, nešto slično."
Život nam se vrtio oko majmuna.
Ako sam imao školsku priredbu, a majmune je trebalo čuvati,
ona bi ostala doma s majmunima.
U pozadini svega sam imao taj osjećaj, ne bih rekao napuštenosti,
no svakako sam se pitao:
"Gdje sam ja u svemu tome?"
Volim te čimpanze najviše na svijetu,
zaista više od ičega.
Više od svoje djece, svega!
Na sudu je doslovce rekla, citirat ću:
"Stalo mi je do tih majmuna više nego do vlastite djece."
Da. I imao sam nekako osjećaj
da je često bila baš takvog stava.
Što radiš, kompa?
Što radiš?
Ja nemam tu emocionalnu povezanost
s tom životinjom kao ona.
Gajim emocije, ali ni blizu kao ona.
Nikad je nisam vidio da tako strastveno pristupa ičemu.
Ikada.
Ni prema vlastitom sinu.
To me plaši jer moju mamu u razmišljanju vode emocije.
Rijetko kad logika.
Govori da joj neće ostati ništa ako ga uzmu.
Mislim da ona smatra da je nitko ne treba.
Volim je i to joj stalno govorim, no ako nju pitate, reći će da je ja ne trebam
i da mi nije važna u životu, što nije točno.
Ali zaista mislim da ona tako misli.
I zbog toga je toliko privlače ovi primati.
Oni su poput djece koja nikad ne odrastu.
I stalno će trebati njezinu skrb.
24 sata na dan, sedam dana u tjednu,
365 dana u godini, to su majmuni.
Bit ću iskren,
bilo mi je mrsko biti s njima,
no njezina radost dok skrbi za te životinje,
kažem vam...
Njezina je sreća toliko vidljiva.
Ne mogu joj se u to miješati.
Postoji ta kultura, gotovo isključivo žena,
koje odgajaju majmune kao dječicu.
One moraju stvoriti taj mit da je ta životinja njihovo dijete.
Stani! Prestani gristi!
Prestani!
On je član moje obitelji.
Imaju odjeću za Valentinovo,
za Svetog Patrika, za Božić, za Dan neovisnosti, za sve.
No ta obiteljska dinamika je fantazija
koja neizbježno završi tragedijom.
Tako je bilo s Buckom iz Pendletona.
Pendleton je gradić na zapadu SAD-a.
Ponosimo se što smo ruralni kraj Oregona.
Konzervativni smo grad.
Također smo i vrlo povezana zajednica.
Svatko ovdje poznaje svakoga.
Ali nisam znala za Bucka.
Do dana kad je Tamara Brogoitti ušla u moj dućan
s čimpanzom na leđima.
Ovo je moj mali spomenar.
Tijekom godina sam skupila šačicu fotografija.
To smo ja i moj kompić.
Mali deran kojeg sam nosila na leđima.
Ruksak Bucky.
Bio je malen.
To je vjerojatno bilo vrlo davno.
Kad sam upoznala Bucka,
bilo mu je neke tri, četiri godine.
Bila sam na poslu.
Tamara je ušla s tim majmunom na leđima.
On je smjesta skočio s njezina ramena
i došao me pozdraviti.
Malo me zagrlio, nekako ponjušio,
razgledao me sa svih strana.
Bio je to trenutak povezivanja.
Čim me pitala želim li se doći igrati s Buckom,
istog sam časa pristala i došla.
Evo našeg majmuna.
Kad sam prvi put došla k Tamari i vidjela kako odgaja Bucka,
smjesta me to očaralo.
Živio je kao mali dječak.
Priređivala mu je kupke.
Išao je kakati na zahod.
Što radimo kad se popiškimo?
Hvala!
Imao je skejt.
Imao je štence.
Pojest će te ona!
A ti samo cuclaš palac kao mlakonja.
Maziš mi stopalo?
Provodila sam četiri do šest dana tjedno ondje.
Bila sam s njim kad god ne bih radila.
Obje ruke na volan. Sigurnost u prometu.
Imali su poseban odnos.
Spreman za idući zalogaj, veličanstvo?
Izgledaš suludo, kompa.
Pogotovo s tom jednom cipelom.
Tamara bi vodila Bucka u razne gradske lokale.
U željeznarije.
Restorane brze hrane.
Lokalna im je pizzerija često dostavljala pizze.
Nikad dotad nisam dostavljala majmunu.
Kad bih došla, uzeo bi me za ruke i skakali bismo gore-dolje.
Obožavao je pizzu.
Bio je lokalna rock-zvijezda.
I mnogi su znali da će možda toga dana vidjeti majmuna.
Išli smo u tavernu.
Tamara bi dovela Bucka da skupa večeraju.
Sjeo bi, baš kao čovjek, i jeo svoju hranu.
Vrlo pristojno se ponašao za stolom.
Tamara je bila mamina prijateljica.
Poticala me da dođem k njima.
To je bilo dobro za Bucka. Trebao se socijalizirati.
Kad bih stigao na prilaz, skočio bi mi u ruke.
I tresao bi se dok me grlio.
Buck je bio nešto najneobičnije
što je ovaj grad ikad imao.
Bio je fantastičan. Predivan.
A Tamara?
Tamara Brogoitti.
Bila je redoviti kupac u prodavaonici alkohola.
Tamara Brogoitti ne bi kupila jednu butelju.
Stavili bismo joj šest dvolitrenki u kutiju.
Bila je to usamljena žena.
Muž joj je umro. Nakon njegove smrti
njegovu je odjeću odijevala Bucku.
A što se Tamarine djece tiče,
tu je bilo puno zamjerki.
Volim svoju mater svim svojim srcem.
Ali ona je...
Jedna gruba i zločesta starica.
I to je sve što mogu o njoj reći.
To je sve.
Dobro, snimaj!
Buck je bio najljepša životinja koju sam ikad vidio.
Mnogo čimpanzi je dozlaboga ružno.
A on je bio vrlo zgodan.
On je majmunski Tom Brady.
Moja je majka voljela to biće više nego mene.
Spavao je u krevetu s njom.
Bio je njezin plišani medo.
Buck je tad Tamari postao sve na svijetu.
Govorila je da je primatologinja
i da radi istraživanje.
Da će biti prva osoba
koja je odgojila čimpanzu u obiteljskom okružju.
I to je bilo to. Nisi to smio preispitivati.
Niti govora.
Otkrila sam da je 1986. završila Everett Community College.
Nije imala nikakvu kvalifikaciju ni za što.
I ne znam baš je li se ikako brinula za Buckovu sigurnost i blagostanje.
Ali je zbog njega privlačila pozornost i na sebe.
Nisam mislila da će sve tako završiti,
ali znala sam da Buck uz nju dugoročno neće biti posve siguran.
Donesi mi zvijezdu!
Tonka, sjedni.
Znam. Znam da si mi ti najbolji prijatelj. Znam to.
To me škaklja.
Moja mama voli tu životinju.
Mislim da su povezani.
Mislim da je ona spasila njega, a i on je nju.
Volio bih da PETA shvati maminu stranu priče.
Oni misle da ona to čini zbog nekakve popularnosti.
Oni ne vide sućut koju ona zaista ima.
Ona se trudi spasiti ga iz okoline koju ne smatra sigurnom.
On ne može biti s drugim čimpanzama kao što to oni žele,
smjestiti ga u utočište za čimpanze.
Ne smiju to učiniti.
Kad god dođe do razmirica s drugim čimpanzama,
on se ne želi boriti.
On to tako ljudski prima, ne zna se tući.
On se ne želi tući.
Samo se pokori.
I kod Cya je dobio batina.
Jedanput je imao 360 šavova.
Prepitom je.
Nema ni mrvicu zloće.
Drugi ga majmuni zlostavljaju, grupno ga napadnu.
Meni to nema nikakvog smisla.
Ako znate da ondje ne može preživjeti, čemu onda to?
Želiš nešto popiti?
Daj mi taj papir.
Najviše me strah za maloga.
Ne za sebe.
Svi mi vele da su zabrinuti za mene. Ja nisam.
Znaš mahnuti?
Briga me i ako me bace u zatvor na godinu dana.
Nemam obvezu ni prema kome osim prema ovom malcu.
Možeš se nakloniti?
Dobar dečko.
Sretan rođendan, dragi Apollo!
Čarolija izbliza.
Cijelo vrijeme očima pratite loptu.
Halo?
Bog, Dwayne, Michael Weinstein je.
Zvao si me zbog svoje prijateljice?
Dakle...
Samo hipotetski govorim.
Što bi je općenito moglo čekati?
Ako je opetovano lažno predstavljala stvari
i davala lažne iskaze,
moguć je cijeli niz problema
na koje će naletjeti.
Financijske sankcije, presuda za nepoštivanje suda,
moguća federalna presuda za krivokletstvo,
što joj može donijeti pet godina zatvora.
A koji bi bio mogući izlaz iz te situacije?
Mogla bi prošvercati životinju na drugo mjesto,
pa da može iskreno reći
da životinja nije kod nje i da ne zna gdje je.
Mogla bi i ubiti životinju
ako je još kod nje.
Onda više ne bi bilo dokaza da je životinja na životu.
I zadnje što može jest
da se prepusti na milost i nemilost suda i da kaže:
"Da, životinja je živa,
a ja sam samo radila što je najbolje za nju."
Ništa od toga ne zvuči dobro.
Nijedna ova opcija nije dobra za nju.
Pitanje je koliko će ovaj kaos biti gadan i loš za nju.
PETA je uložila razna sredstva u pronalazak Tonke.
Početkom 2022. smo objavili nagradu od 10.000 dolara za pronalazak.
Nudi se 10.000 $ za pronalazak nestalog majmuna
Ako je Tonka još živ i negdje skriven,
neki ljudi znaju za to.
A 10.000 dolara je znatan poticaj.
U LOVU!
Zapravo su nas ugrozili.
Ima tih luđaka
koji će kao pravovjernici izaći
u lov na nagradu.
Ja ću ležati na kauču, a netko će mi zalupati na vrata u potrazi za Tonkom.
Vlasnici egzotičnih životinja znaju da smo im prijetnja.
Mi znamo njihove tajne.
Što sam starija, to mi je sve teže.
ERIC: Koliko ste dugo čuvali Bucka?
Rekla bih, skoro sedam godina.
Počelo je tako da smo se samo družili i igrali.
Svaki put bismo stvorili drukčiju vezu.
Postala sam poput neke dadilje.
To su bili daleko najbolji trenuci koje ću uvijek pamtiti.
Najbolje je bilo kad sam mu prvi put dala žvakaću.
Sjedio je sa zrcalom i gledao se kako žvače.
Opčinjen time.
To što sam ondje prestala raditi nije imalo veze s Buckom.
Majmun je bio super. Ali s čovjekom nisam mogla.
Tamara, zar ne želite ispričati Buckovu priču?
Jer ona će biti objavljena s vama ili bez vas.
To nitko ne bi mogao ispričati jer nitko drugi ne zna priču.
Klonite se toga, ne izazivajte.
Ako išta bude objavljeno,
tim ću osobama uzeti kruh iz usta njihove djece.
Ostat će bez krova nad glavom, a onda ću se još razljutiti.
Tamara je zavaravala zajednicu
hineći da stalno nešto gradi, da radi na projektu
koji će dugoročno osigurati Buckovu egzistenciju.
Da će izgraditi vanjsko ograđeno područje.
Da će ono biti na dva kata.
Da će ondje imati crijeva za vodu i ljuljačke od guma.
Ali nikad mu ništa nije izgradila.
Nije on bio sretan.
Nije mogao lutati džunglom, penjati se po drveću,
jesti voće, biti sa ženkama.
Šakati se, ševiti se.
Nije imao prijatelje, društvo za igru i slično.
Samo je imao moju prekrasnu majku.
Tamara je tad dala Bucka kastrirati.
Više ga nije tretirala kao dječačića.
Već kao životinju.
Nosio je lanac s lokotom oko vrata.
Zatim je to zamijenila ogrlicom sa šokerom.
Kad bi se uzrujao, praznio bi crijeva.
Pa je kupila prijenosni WC.
Ali toliko ga je rijetko praznila, da bi bilo dana kad je bio do vrha pun.
Tamara je Bucku oduzela što mu je trebalo
da bi bio majmun.
Stvorila je tu fantaziju.
Svatko tko je znao istinu o njezinom imanju,
to bi joj oduzeo, uništio bi fantaziju.
Kad je PETA saznala za Bucka,
uspjeli smo na Facebooku naći neke fotografije.
Dopuštala je Bucku da slobodno živi u njezinom domu.
To nas je alarmiralo.
PETA je podnijela žalbu oregonskoj službi za divlje životinje
u vezi s Brogoittinim prekršajima.
Brittany, ovdje Tamara Brogoitti.
Upravo sam primila zabrinjavajuću vijest u vezi s PETA-om.
Samo sam iznebuha primila poziv.
Ta osoba je rekla: "Ovdje Tamara."
Jako me strah. Nastojim zaštititi Bucka.
Ponašala se nepredvidivo.
Jecala je,
optuživala me da joj želim ukrasti Bucka.
A zatim me pozvala u Oregon u posjet Bucku.
Mislila je da će me uspjeti uvjeriti
da Bucku pruža sjajan život.
Pokušali su dogovoriti datum posjeta Tamari i Bucku,
no Tamara se nije htjela javiti.
To je Tamarina unutrašnja borba.
S jedne strane želi pokazati majmuna
i pritom privući pozornost na sebe.
No bolje ga ne gledajte
jer ako se razumijete, znat ćete što tu ne valja.
Odugovlačit će
da bi dobila na vremenu
i smislila kako da se izvuče iz toga.
Očajnički smo ga pokušavali dovesti u prikladan ambijent.
Ali Tamara to nije dopuštala.
Počela je paničariti kad su došli ti novi pritisci.
Tamara je sve više i više izolirala sebe i Bucka.
Više nije mogao u grad. Nije mogao u te lokale.
Nije pozivala prijatelje doma jer bi vidjeli koliko je zapušten.
Samo je željela da mirno sjedi uz nju
dok ona pije svoj viski.
Dođi ovamo, Tonka.
Znam da želiš vidjeti.
On voli gledati Instagram.
Tko je to?
Ovo su njegova djeca. Morate to znati.
Na primjer, ovaj.
To je Tonkin sin.
Dobro došli u novu epizodu...
To radimo svaki dan.
Pregledavamo nove videe.
Da ga PETA tako žestoko ne ganja...
Pustili bismo te van.
Ako Tonia još drži Tonku,
znači da je živ i da ga ona skriva.
Onda je zaglavila.
Što sad može? Ima tu čimpanzu.
Ne može ga izvesti u šetnju da ga ne vide.
Evo!
Ako se to događa,
ona mora znati koliko je to opasno za nju.
Stavi to oko vrata.
PETA još istražuje
i ljudi će na kraju otkriti.
Gdje je Tonka?
Gdje je stari Tonka?
Eto ga!
Odjurio je.
Stavi to i svima se pokaži.
Nisam upoznao Toniu.
Ona mi se čini kao žena kojoj je nanesena nepravda
i koja je bijesna što su joj oteli njezinu ljubav.
Duboko suosjećam s nekime tko se tako osjeća.
Strašno sam volio tu čimpanzu, imali smo posebnu vezu.
I zato shvaćam da to ona ima.
I zaista razumijem kako se ludo možeš ponašati
u vezi s onima koje smatraš svojom obitelji.
Zaista mi je žao nje.
Iskreno mi je žao.
Zbilja imam puno empatije za nju.
Ali još više empatije imam prema Tonki.
I zato sam ja pridodao još 10.000 $ uz PETA-inu nagradu,
u nadi da će se netko javiti
i pomoći nam s informacijama.
Ti to ribaš? Ribaš to?
Radiš?
Radi za sebe, dečko.
Zamalo si uspio! Hajde, možeš ti to!
Možeš ti to! Ne tako!
Tonka, jedi vilicom.
Meni je važno da ne zadirem previše u temu,
već da je samo dokumentiram
i da pustim gledateljima da na kraju priče sami zaključe.
Tako je uvijek najbolje.
Ali, znate...
Mi, naravno, nismo ni u najluđim snovima mislili
da ćemo se naći u ovakvoj situaciji.
Da je prijavimo?
Ili da nastavimo slijediti priču?
Što biste vi učinili u takvoj situaciji?
Kao novinari, ne želimo činiti nešto
što je moralno, etički pogrešno.
No razmatramo i kako da se ponašamo da bismo dobili priču.
I morate se nadati da će krajnji rezultat
biti više pozitivan nego negativan.
Ima li tu većeg dobra?
Jeste li uvjereni
da se neće dogoditi nešto negativno
budete li čekali?
Keelie kaže: "Nosi se, PETA".
Evo naslovnice časopisa Variety.
Taj mali gad! Vidi ti taj članak.
Sve sranja.
Nije njemu bilo stalo do Tonke
jer taj film je snimljen 1997.
Ništa on nije znao o Tonki.
Nikad se nije ponudio da dođe u posjet,
da mu donese dar ili da mu nešto pošalje.
Nije ga bilo briga gdje je Tonka
sve dok PETA nije pokrenula kampanju protiv Connie
i tad su mu platili da sudjeluje.
To me užasno ljuti.
Zajebi to.
To je jako loše s njihove strane.
Jako loše.
PETA se namjerila uništiti me.
Razjarila sam ih toliko
da više nisam mogla.
Oni bi doslovce poslali atentatora na mene, kunem se Bogom,
kad bi mislili da im to može proći.
Znam pod kolikim ste pritiskom zbog svega ovoga.
Nagrada koju je raspisao Alan Cummings i PETA-ina nagrada.
To je bilo zbilja loše.
Proširilo se viralno. I na UK.
Britanske novine i ljudi čak su kontaktirali Jerryja.
I vaši najodaniji ljudi koji trebaju novac
pomisle na tih 20.000 dolara.
Ne znaš komu možeš vjerovati.
Noću ne spavaš
i pitaš se hoće li ti netko pokucati na vrata.
Ljudi bi se dovezli k meni
kako bi možda dobili priliku ugledati čimpanzu.
Nikad me neće ostaviti na miru.
I ne znam što da radim.
Iskreno ću vam reći, nagrabusila sam.
Gotova sam.
Da vas nešto pitam.
Gospodin T, on ima kongestivno zatajenje srca.
Zbilja gadno.
Veterinar ga je neki dan htio dati uspavati,
ali ja jednostavno nisam mogla.
I onda nam je to zakazao za 2. lipnja.
Zato što misli da nisam fer prema Tonki.
Čovječe!
Ne znam želite li biti prisutni?
Zato što je to kraj te ostavštine.
Pa, da.
Kako to primate?
On je moj najbolji prijatelj, pa što vi mislite?
Znam.
Okupit ću ekipu
i javit ću vam kada dolazimo.
U redu.
Što sad? Ubit će čimpanzu?
Da. Eutanazirat će ga.
-Zbilja je tako lošeg zdravlja? -Ne, čimpanza je...
Zbilja loše.
Ja nisam veterinar.
Ali vidljivo je da je čimpanza lošeg zdravlja.
Zar bi zbilja ubila čimpanzu i time pogoršala svoj problem?
Zapravo nema problema, je li?
Jer čimpanza ne postoji.
Ako čimpanza nestane,
odgovornost nestaje sa svih uključenih.
Nije li ti to strašno slično
slučaju čimpanze iz Pendletona?
Da.
Ne znam mnogo o PETA-i.
Ali oni vole oduzimati životinje ljudima.
A moja im je majka, u principu, rekla neka odjebu
i da želi ići do kraja.
Htjela je da se vratim živjeti ondje.
Odbio sam je.
Nagovorila je moju sestru April da joj dođe pomoći.
Buck je u to doba bio ograničen samo na gornji kat.
U sobi dolje u kojoj je živio cijelo djetinjstvo
sad su živjeli neki neznanci sa svojim stvarima.
Svakog su dana Buck i moja majka
izlazili piti čaj i kavu.
Protokol je bio da, prije nego što pusti Bucka,
moja majka nazove sestru
da provjeri jesu li vrata prizemlja zaključana.
Svi su zaboravili na protokol.
Čim je mama pustila Bucka van,
odjurio je dolje jer je želio vidjeti moju sestru.
I onda je počelo.
Trajalo je između pet i osam minuta.
Krvavi okršaj.
Ona je ležala na krevetu, udarala ga.
Nastojala se obraniti.
Mogao je ubiti April da je htio.
Ali se zaustavio.
Kad je bilo gotovo,
pogledao je moju mamu kao da je zbunjen.
Kao da kaže: "Ne znam što se to dogodilo."
911, kakav hitan slučaj imate?
Trebamo kola hitne pomoći i naoružanog policajca.
-Što se zbiva? -Moja čimpanza je napala moju kćer.
Kad je Tamara nazvala hitnu...
Provjerit ću ovo grmlje.
Čudno je bilo to što je bila posve mirna.
Hitna ne može do nje
jer ja sam se s njom zaključala u podrum.
Zbog opasnosti po život ja ću pucati na čimpanzu.
Životinju treba ubiti.
Morat ćete pucati u glavu.
-Vidiš ga? -Vidim.
Pomakao se.
Tamari je dojadilo plaćati za njega.
Dosta joj je bilo izolacije.
Ispod trijema je druga ograda.
Tražila je izlaz.
Ali nikako ne bi pristala predati ga PETA-i.
Kompa?
Evo, sad ću ga pokušati nanišaniti.
Hej!
Ima li koga ondje?
Ja sam u kući. Trebam vas da ga pogodite!
U redu!
Pucajte u glavu!
Pao je.
Koliko je teško ozlijeđena?
Teško.
Čini se da je donekle stabilno.
Otkinuo je veće komade njezinih nogu.
I torza.
Bilo je prestrašno. Kao da ju je morski pas ugrizao.
Dušo, ja ću biti u bolnici.
Doći ću onamo.
Dobro, mama.
Volim te, April! Sve će biti dobro!
I ja tebe volim, mama.
Sve će biti dobro, mala!
Oprostite. Moja je sestra dobro.
Samo zato što je najhrabrije živo ljudsko biće!
NIJE BILO IZBORA
Ali moralo se to učiniti.
Stopostotno je opravdano što ga je ustrijelio.
Neupitno.
Ustrijeljen jednim hicem u glavu
Nešto se drugo trebalo dogoditi.
Nije trebao biti ustrijeljen u glavu.
Nisu ga trebali ubiti.
Čim sam čula da je Buck uginuo,
nazvala sam Tamaru.
Nismo dugo razgovarale.
Rekla mi je da sam ja kriva za Buckovu smrt.
Nije me pogodilo to što me Tamara optužila
da sam odgovorna za Buckovu smrt.
Pogodila me potpuna besmislenost njegove smrti.
To prvo.
Pogotovo zato što smo napredovali.
I...
Strašno je to što mu se dogodilo.
Spreman? Evo ti zadnja.
Vidi si lice.
Vjerujem da je Buck žrtva okolnosti.
I žrtva je ljudi.
I shvaćam da je to prelijepo djetešce
s kojim osjećaš nevjerojatnu povezanost.
I to je toliko snažno i puno ljubavi.
Ali to je samo za tebe.
BUCK PRELIJEP SI
I to je na štetu majmuna.
Oni to ne razumiju! Ne razumiju!
Jer doći će dan kad će on, koliko god ga vi voljeli,
trebati više nego što mu možete pružiti.
Imamo hitne informacije
koje vam smjesta moramo priopćiti.
Jako je slično onome s Buckom i Tamarom iz Pendletona.
A ne želimo takav ishod.
Ovo je telefonski razgovor koji smo snimili.
Gospodin T, on ima kongestivno zatajenje srca.
Zbilja gadno.
Veterinar ga je neki dan htio dati uspavati, ali ja to nisam mogla.
I onda nam je to zakazao za 2. lipnja.
Zato što misli da nisam fer prema Tonki.
Puno vam hvala što ste nam prenijeli tu ključnu informaciju.
Upravo smo to tražili.
I učinit ćemo sve što možemo u vezi s time.
I barem s moje strane
mislim da smo spremni izložiti što je to točno
i kako ćemo to izvesti.
-Da to raspravimo neslužbeno? -Da.
U redu.
Prijevod titlova: Maja Winkler Za TransPerfect Media